**Računalstvo 1112 25.05.2020 1h**

**Računalni virusi**

Virus je naziv za posebnu vrstu programa koji oštećuju ostale programe i podatke na računalu ili izazivaju kakvo drugo, s gledišta korisnika neželjeno ponašanje računala.

Jedini cilj virusnog programa je više ili manje ometati korisnika u radu.

Virusi se s jednoga računala na drugo šire na dva načina, uz pomoć korisnika ili bez njegova znanja.

U temeljne mjere zaštite koje bi trebao poduzeti svaki korisnik koji želi zaštiti svoje podatke i programe ubrajaju se primjerice strogi nadzor pristupa računalima, uporabom originalnih programa, provjera svakog medija za pohranu podataka prije uporabe, provjera ponašanja novog programa na izdvojenom tkz. karantenskom računalu i dr.

Jedna od najpopularnijih, ali ipak nedostatnih mjera zaštite jest uporaba programa koji pronalaze i uništavaju viruse.

Kako se neprestano pišu i u optjecaj puštaju novi virusi, potrebno je što češće nabavljati nove inačice programa za pronalaženje virusa.

Uz uporabu programa za obranu od virusa potrebno poduzeti i ostale mjere zaštite.

Ponoviti:

1. Što je virus?

2. Kako se virus prenosi s jednog na drugo računalo?

3. Koje su temeljne mjere zaštite od virusa?